สรุปภาวะตลาดต่างประเทศ ประจำวันที่ 15 พ.ค. 2566
สรุปภาวะตลาดต่างประเทศ ประจำวันที่ 15 พ.ค. 2566
สรุปภาวะตลาดต่างประเทศ ประจำวันที่ 15 พ.ค. 2566
16 พ.ค. 2566

ดัชนีดาวโจนส์ตลาดหุ้นนิวยอร์กปิดบวกเล็กน้อยในวันจันทร์ (15 พ.ค.) ท่ามกลางการซื้อขายที่ผันผวน หลังจากสหรัฐเปิดเผยดัชนีภาคการผลิตลดลงสู่ระดับต่ำกว่าการคาดการณ์ ซึ่งทำให้ตลาดวิตกกังวลเกี่ยวกับภาวะเศรษฐกิจถดถอยในสหรัฐ ขณะที่นักลงทุนจับตาการเจรจาปรับเพิ่มเพดานหนี้ระหว่างประธานาธิบดีโจ ไบเดน และผู้นำสภาคองเกรส
ดัชนีเฉลี่ยอุตสาหกรรมดาวโจนส์ปิดที่ 33,348.60 จุด เพิ่มขึ้น 47.98 จุด หรือ +0.14%, ดัชนี S&amp;P500 ปิดที่ 4,136.28 จุด เพิ่มขึ้น 12.20 จุด หรือ +0.30% และดัชนี Nasdaq ปิดที่ 12,365.21 จุด เพิ่มขึ้น 80.47 จุด หรือ +0.66%
ตลาดหุ้นยุโรปปิดบวกเล็กน้อยในวันจันทร์ (15 พ.ค.) ขณะที่นักลงทุนประเมินความไม่แน่นอนเกี่ยวกับการเจรจาเรื่องเพดานหนี้ของสหรัฐและการเลือกตั้งรอบสองในตุรกี รวมถึงข้อมูลเศรษฐกิจซึ่งจะบ่งชี้ถึงภาวะเศรษฐกิจโลก
ทั้งนี้ ดัชนี STOXX 600 ปิดที่ 466.67 จุด เพิ่มขึ้น 1.18 จุด หรือ +0.25% หลังแตะระดับสูงสุดในรอบ 2 สัปดาห์ในการซื้อขายระหว่างวัน
ดัชนี CAC-40 ตลาดหุ้นฝรั่งเศสปิดที่ 7,418.21 จุด เพิ่มขึ้น 3.36 จุด หรือ +0.05%, ดัชนี DAX ตลาดหุ้นเยอรมนีปิดที่ 15,917.24 จุด เพิ่มขึ้น 3.42 จุด หรือ +0.02% และดัชนี FTSE 100 ตลาดหุ้นลอนดอนปิดที่ 7,777.70 จุด เพิ่มขึ้น 23.08 จุด หรือ +0.30%
ตลาดหุ้นลอนดอนปิดบวกในวันจันทร์ (15 พ.ค.) โดยได้แรงหนุนจากการปรับตัวขึ้นของหุ้นกลุ่มธนาคาร และกลุ่มเหมืองแร่ ขณะที่ราคาโลหะมีค่าและโลหะพื้นฐานปรับตัวขึ้น
ทั้งนี้ ดัชนี FTSE 100 ตลาดหุ้นลอนดอนปิดที่ 7,777.70 จุด เพิ่มขึ้น 23.08 จุด หรือ +0.30% หลังแตะระดับสูงสุดในรอบ 2 สัปดาห์ในการซื้อขายระหว่างวัน
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันจันทร์ (15 พ.ค.) โดยได้ปัจจัยหนุนจากแนวโน้มอุปทานน้ำมันตึงตัวในแคนาดาและทั่วโลก อย่างไรก็ดี ความวิตกกังวลเกี่ยวกับภาวะเศรษฐกิจถดถอยและปัญหาเพดานหนี้ของสหรัฐได้สกัดแรงบวกในตลาด
ทั้งนี้ สัญญาน้ำมันดิบ WTI ส่งมอบเดือนมิ.ย. เพิ่มขึ้น 1.07 ดอลลาร์ หรือ 1.5% ปิดที่ 71.11 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนก.ค. เพิ่มขึ้น 1.06 ดอลลาร์ หรือ 1.4% ปิดที่ 75.23 ดอลลาร์/บาร์เรล
สัญญาทองคำตลาดนิวยอร์กปิดบวกในวันจันทร์ (15 พ.ค.) โดยได้แรงหนุนจากการอ่อนค่าของดอลลาร์ ขณะที่นักลงทุนจับตาความคืบหน้าในการเจรจาปรับเพิ่มเพดานหนี้ระหว่างประธานาธิบดีโจ ไบเดน และผู้นำสภาคองเกรส
ทั้งนี้ สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 2.90 ดอลลาร์ หรือ 0.14% ปิดที่ 2,022.70 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 13.70 เซนต์ หรือ 0.57% ปิดที่ 24.291 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 7.70 ดอลลาร์ หรือ 0.72% ปิดที่ 1,074.70 ดอลลาร์/ออนซ์
สัญญาพัลลาเดียมส่งมอบเดือนมิ.ย. เพิ่มขึ้น 11 ดอลลาร์ หรือ 0.8% ปิดที่ 1,525 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันจันทร์ (15 พ.ค.) หลังมีรายงานว่าดัชนีภาคการผลิตของสหรัฐร่วงลงสู่ระดับต่ำกว่าการคาดการณ์ของนักวิเคราะห์ นอกจากนี้ นักลงทุนยังวิตกเกี่ยวกับปัญหาเพดานหนี้ซึ่งอาจทำให้สหรัฐผิดนัดชำระหนี้ในวันที่ 1 มิ.ย.นี้
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.24% แตะที่ระดับ 102.4374
ดอลลาร์สหรัฐแข็งค่าเมื่อเทียบกับเงินเยน ที่ระดับ 136.0770 เยน จากระดับ 135.6600 เยนในวันศุกร์ (12 พ.ค.) แต่อ่อนค่าลงเมื่อเทียบกับฟรังก์สวิส ที่ระดับ 0.8949 ฟรังก์ จากระดับ 0.8979 ฟรังก์, อ่อนค่าเมื่อเทียบกับดอลลาร์แคนาดา ที่ระดับ 1.3469 ดอลลาร์แคนาดา จากระดับ 1.3561 ดอลลาร์แคนาดา และอ่อนค่าเมื่อเทียบกับโครนาสวีเดน ที่ระดับ 10.3432 โครนาจากระดับ 10.3882 โครนา
ส่วนยูโรแข็งค่าเมื่อเทียบกับดอลลาร์สหรัฐ ที่ระดับ 1.0874 ดอลลาร์ จากระดับ 1.0854 ดอลลาร์ ขณะที่เงินปอนด์แข็งค่าขึ้นสู่ระดับ 1.2528 ดอลลาร์ จากระดับ 1.2449 ดอลลาร์